**Zmluva o dielo**

uzatvorená podľa § 536 a nasl. a § 566 a nasl. zákona č. 513/1991 Zb. Obchodný zákonník v znení neskorších predpisov (ďalej aj ako „Obchodný zákonník“)

číslo Objednávateľa: číslo Zhotoviteľa:

na vypracovanie krajinno-architektonického projektu pre stavebné povolenie s podrobnosťou umožňujúcou realizáciu s názvom:

**Obnova historického Coburgovského parku v Pohorelskej Maši**

(ďalej ako „Zmluva“)

 medzi týmito zmluvnými stranami:

Objednávateľ: **Banskobystrický samosprávny kraj**

Sídlo: Námestie SNP č. 23, 974 01 Banská Bystrica

Právna forma: vyšší územný celok ako samostatný územný samosprávny a správny celok Slovenskej republiky

 Štatutárny orgán: Ing. Ján Lunter, predseda

IČO: 37828100

 DIČ: 2021627333

 Bankové spojenie: **..................**

 Číslo účtu: **..................**

Osoby oprávnené rokovať vo veciach

- zmluvných: .....................

- technických: .......................

(ďalej **„Objednávateľ“** )

a

Zhotoviteľ: **........................**

Sídlo: .........................

 Zapísaný v: ........................

 Štatutárny orgán: .........................

 IČO: .........................

 DIČ: .........................

 IČ DPH : .........................

 Bankové spojenie: ..........................

 Číslo účtu:

Osoby oprávnené rokovať vo veciach

- zmluvných:

- technických:

Telefón:

 E mail:

 (ďalej ako **„Zhotoviteľ“** a spolu s Objednávateľom ďalej ako**„Zmluvné strany“**)

**Čl. I**

**Preambula**

1. Táto Zmluva sa uzatvára ako výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**ZVO**“) k zákazke s názvom: „**Obnova historického Coburgovského parku v Pohorelskej Maši“** (ďalej len „**verejné obstarávanie**“).
2. Objednávateľ na základe uplatnenia stanovených kritérií na vyhodnotenie ponúk obdržal Zhotoviteľom predloženú ponuku (ďalej ako „**Ponuka**“) a vyhodnotil ju ako najvýhodnejšiu. Ponuka Zhotoviteľa tvorí neoddeliteľnú **prílohu č. 1** tejto Zmluvy.
3. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela a inžinierskej činnosti podľa pokynov Objednávateľa, ktoré sú špecifikované v tejto Zmluve v zmysle na Dielo sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a je oprávnený túto Zmluvu uzavrieť a spôsobilý naplniť účel Zmluvy.
4. Zhotoviteľ je povinný pri vykonaní Diela dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na realizáciu zmluvy uzatvorenej v procese verejného obstarávania a na vykonanie Diela podľa tejto Zmluvy, a to najmä, nie však výlučne, predpisy a normy v platnom znení vymenované v Zmluve.
5. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, výkonom inžinierskej činnosti podľa tejto Zmluvy, pred uzatvorením zmluvy vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie Diela, vykonanie inžinierskej činnosti podľa tejto Zmluvy ako celku a všetkých do úvahy prichádzajúcich nákladov na takéto materiály, práce a služby, a tieto zahrnul do Ceny za Dielo dohodnutej touto Zmluvou.

Čl. II

Predmet Zmluvy

1. Zhotoviteľ sa zaväzuje v dohodnutom čase, mieste a podľa podmienok Zmluvy, najmä v rozsahu a obsahu špecifikovanom v Prílohe č. 1 k Zmluve, s vynaložením odbornej starostlivosti, na svoje náklady, na svoje nebezpečenstvo, podľa pokynov Objednávateľa, ako aj v súlade s príslušnou legislatívou, riadne vykonať a Objednávateľovi odovzdať Dielo vymedzené v tejto časti Zmluvy bez vád a nedorobkov a v kvalite zodpovedajúcej účelu Zmluvy.
2. Objednávateľ sa zaväzuje v rozsahu vymedzenom touto Zmluvou, za účelom riadneho splnenia záväzku Zhotoviteľa vyššie uvedeného v tejto Zmluve, poskytnúť Zhotoviteľovi nevyhnutne potrebnú súčinnosť, riadne a včas vykonané a odovzdané Dielo bližšie vymedzené v tejto časti Zmluvy od Zhotoviteľa prevziať spôsobom dohodnutým v Zmluve a zaplatiť zaň cenu dohodnutú v tejto Zmluve.

**Čl. III**

**Predmet, rozsah a obsah Diela**

1. Dielom sa na účely Zmluvy rozumie vypracovanie: krajinno-architektonického projektu pre stavebné povolenie s podrobnosťou umožňujúcou realizáciu s názvom **Obnova historického Coburgovského parku v Pohorelskej Maši**. Súčasťou Diela je aj hlavný inžiniering (koordinácia zabezpečenia inžinierskej činnosti pre vydanie stavebného povolenia) (HIP), ktorého čas a rozsah bude upresnený na základe vypracovaného projektu aj podľa požiadaviek Objednávateľa (ďalej aj ako „**Inžinierska činnosť**“ alebo „**IČ**“).
2. Obsah a rozsah Diela je bližšie špecifikovaný v prílohe č. 1 Zmluvy. Dielo musí byť vypracované v obsahu a rozsahu vymedzenom všetkými platnými zákonmi SR, najmä, nie však výlučne, v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, ako aj v zmysle ostatných súvisiacich platných právnych predpisov a všeobecne záväzných právnych nariadení.
3. Zhotoviteľ vypracuje Dielo podľa podkladov a požiadaviek Objednávateľa.
4. Zhotoviteľ je povinný zhotoviť Dielo podľa technických noriem STN, STN EN a ISO platných v čase zhotovenia Diela. Zhotoviteľ sa zaväzuje, že Dielo bude vypracované a potvrdené autorizovaným architektom alebo stavebným inžinierom v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov. Zhotoviteľ zodpovedá Objednávateľovi za všetky nepresnosti, rozdiely, odchýlky a iné nezrovnalosti zistené na Diele oproti skutočne nameraným hodnotám (rozdielne hodnoty vo výkaze výmere).
5. Súčasťou Diela bude fotodokumentácia pôvodného stavu predmetu súvisiacej obnovy.
6. Zhotoviteľ je povinný pri vypracovaní Diela postupovať v zmysle § 42 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Čl. IV

Podklady, súčinnosť Zmluvných strán

1. Objednávateľ  je povinný poskytnúť Zhotoviteľovi nevyhnutné spolupôsobenie, spočívajúce najmä v odovzdaní doplňujúcich údajov, upresnení, podkladov, vyjadrení a stanovísk, ktoré sa nachádzajú u Objednávateľa a ktorých potreba odovzdania vznikne v priebehu vykonávania Diela.
2. Zhotoviteľ je povinný pri vykonávaní Diela spolupracovať s Objednávateľom, s dotknutými orgánmi štátnej správy a orgánmi samosprávy prípadne s inými dotknutými subjektmi.
3. Zhotoviteľ je povinný, podľa požiadaviek Objednávateľa alebo podľa požiadaviek tretieho zainteresovaného subjektu, zúčastňovať sa pracovných rokovaní. Z pracovného rokovania Zhotoviteľ vyhotoví zápis, ktorého rovnopis obdrží každá Zmluvná strana. Počas pracovných rokovaní je Zhotoviteľ povinný informovať Objednávateľa o stave rozpracovanosti Diela. Zhotoviteľ je povinný predkladať na pracovné rokovania rozpracované Dielo s prílohami za účelom ich prerokovania a odsúhlasenia Objednávateľom. Pripomienky Objednávateľa z pracovného rokovania sú po ich prerokovaní záväzným pokynom Objednávateľa pre Zhotoviteľa.

**Čl. V**

**Miesto, čas a spôsob plnenia**

1. Zhotoviteľ sa zaväzuje, že riadne zhotovené (vykonané) Dielo v rozsahu podľa tejto Zmluvy odovzdá Objednávateľovi v sídle Objednávateľa:

**do** **180 dní odo dňa nadobudnutia účinosti** tejto **Zmluvy**.

1. Zhotoviteľ je povinný odovzdať Dielo **v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .xls**). Dielo v elektronickej forme musí zodpovedať identickému členeniu ako Dielo v tlačenej forme.
2. Zhotoviteľ je povinný odovzdať Dielo v tlačenej forme v počte **6** vyhotovení a v elektronickej forme v počte vyhotovení **1x USB**.

**Čl. VI**

**Cena za Dielo, platobné a fakturačné podmienky**

1. Cena za vykonanie a odovzdanie Diela vrátane všetkých podmienok jeho vykonania podľa tejto Zmluvy, je stanovená podľa zákona č.18/1996 Z. z. o cenách v znení neskorších predpisov, dohodou Zmluvných strán**.** Cena za Dielo sa považuje **za cenu maximálnu, konečnú** a platnú počas celej doby trvania Zmluvy. V cene sú zahrnuté všetky náklady, činnosti, práce, výkony alebo služby nevyhnutné za účelom riadneho vyhotovenia Diela v tlačenej i elektronickej podobe, vrátane ceny za práce Zhotoviteľa, ktoré budú spočívať v nepodstatnej zmene Diela na základe pokynov príslušného stavebného úradu v územnom, stavebnom alebo kolaudačnom konaní alebo za práce na Diele vyvolané nekvalitnou, neúplnou alebo chybnou činnosťou Zhotoviteľa. V cene za Dielo je v celom rozsahu zahrnutá aj odplata za Inžiniersku činnosť a jej náklady.
2. Cena za Dielo predstavuje **celkom:**

 Cena bez DPH ................

 DPH 20 % ................

 **Cena s DPH ................**

 (cena s DPH slovom:.........) (ďalej ako **„Cena za Dielo“**).

1. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom Objednávateľa, formou očíslovaného písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom o verejnom obstarávaní.
2. Zhotoviteľ nemá právny nárok na zaplatenie žiadnych preddavkov z Ceny za Dielo.
3. Zmluvné strany sa dohodli, že Cena za Dielo je splatná na základe vystavenej faktúry v lehote splatnosti 30 dní odo dňa jej doručenia Zhotoviteľom po riadom prevzatí celého Diela Objednávateľom; ak celé Dielo nebude od Zhotoviteľa Objednávateľom riadne odovzdané a prevzaté, Zhotoviteľ nemá nárok na zaplatenie dohodnutej Ceny za Dielo. Lehota splatnosti faktúry začína plynúť dňom nasledujúcim po doručení faktúry Objednávateľovi. Ak posledný deň lehoty splatnosti faktúry pripadne na deň pracovného pokoja, faktúra bude splatná v najbližší nasledujúci pracovný deň. Platba bude uskutočnená na číslo účtu uvedené v záhlaví Zmluvy, a to najneskôr v deň splatnosti faktúry. Za deň splnenia peňažného záväzku Objednávateľa sa považuje deň pripísania dlžnej sumy na účet Zhotoviteľa.
4. Zhotoviteľ vyhotoví **faktúru za Dielo** na základe preberacieho protokolu podpísaného oboma Zmluvnými stranami podľa tejto Zmluvy. Deň podpísania Protokolu o odovzdaní a prevzatí (časti) Diela oprávnenou osobou Objednávateľa (osobou oprávnenou rokovať vo veciach technických) sa na účely fakturácie považuje za deň dodania Diela (jeho časti). Protokol o odovzdaní a prevzatí fakturovanej časti Diela bude tvoriť prílohu faktúry.
5. Ak faktúra neobsahuje náležitosti vyžadované v zmysle platných právnych predpisov (najmä náležitosti daňového dokladu podľa zákona č. 222/2004 o dani z pridanej hodnoty v znení neskorších predpisov alebo ak údaje vo faktúre nie sú uvedené v súlade s podmienkami dohodnutými v Zmluve, Objednávateľ je oprávnený vrátiť faktúru Zhotoviteľovi bez zaplatenia. V takom prípade prestáva plynúť lehota splatnosti faktúry. Objednávateľ je povinný uviesť dôvod vrátenia faktúry. Lehota splatnosti faktúry začne plynúť znova až dňom doručenia opravenej (novej) faktúry, ktorá spĺňa požiadavky všeobecne záväzných právnych predpisov a Zmluvy. Zmluvné strany výslovne súhlasia a potvrdzujú, že takéto dojednanie nie je v hrubom nepomere k právam a povinnostiam vyplývajúcim zo Zmluvy.
6. Zhotoviteľ je v prípade omeškania Objednávateľa s úhradou faktúry, oprávnený účtovať Objednávateľovi úroky omeškania vo výške 0,02 % zo sumy faktúry, za každý deň omeškania.

**Čl. VII**

**Sankcie**

1. V prípade omeškania Zhotoviteľa s odovzdaním Diela v termíne podľa tejto časti Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške 0,05 % z Ceny Diela s DPH za každý čo i len začatý deň omeškania; právo Objednávateľa na náhradu škody tým nie je dotknuté.

**Čl. VIII**

**Odovzdávacie a preberacie konanie**

1. Preberací protokol k Dielu (ďalej aj ako „Protokol“) podpíšu osoby oprávnené rokovať vo veciach technických za každú zo Zmluvných strán. Za deň vykonania Diela sa považuje deň uvedený v preberacom protokole k Dielu ako deň podpisu Objednávateľa - osoby oprávnenej za Objednávateľa rokovať vo veciach technických.
2. Zhotoviteľ je povinný predložiť Dielo na záverečnú kontrolu a schválenie Objednávateľovi najneskôr do 3 pracovných dní pred termínom odovzdania Diela. Po vykonaní kontroly Diela pripraví Zhotoviteľ Protokol. Povinnými obsahovými náležitosťami každého Protokolu sú:
* údaje o Zhotoviteľovi a Objednávateľovi,
* číslo Zmluvy,
* popis Diela,
* forma a počet vyhotovení Diela , prípadne iných podkladov,
* prehlásenie Objednávateľa, či Dielo preberá alebo nepreberá,
* zoznam chýb/vád, nedostatkov a nedorobkov Diela.
1. Pokiaľ bude Dielo vykazovať drobné chyby/vady, nedostatky alebo nedorobky, ktoré nebránia jeho riadnemu užívaniu, Objednávateľ má právo rozhodnúť, či ho prevezme s drobnými chybami/vadami alebo nedorobkami, alebo ho neprevezme. Ak ho prevezme, v Protokole určí lehotu na odstránenie drobných chýb/vád alebo nedorobkov. O tom, či má Dielo chyby/vady alebo nedorobky a aký majú vplyv na Diele ako celku a jeho užívanie, rozhoduje Objednávateľ, pričom svoje rozhodnutie musí odôvodniť.
2. Objednávateľ je oprávnený neprevziať Dielo alebo jeho časť, ktorý nie je vykonané riadne alebo odovzdané včas podľa podmienok určených v Zmluve. V takom prípade Objednávateľ nie je v omeškaní s povinnosťou prevziať Dielo.
3. Riadnym odovzdaním Diela Zhotoviteľom, tzn. okamihom podpisu oprávnenej osoby konajúcej za Objednávateľa na Protokole, prechádza na Objednávateľa jednak vlastnícke právo k Dielu Zhotoviteľa a jednak nebezpečenstvo vzniku škody. Za poškodenie, stratu alebo zničenie Diela alebo jeho časti zodpovedá Zhotoviteľ až do času riadneho odovzdania Diela Objednávateľovi.
4. V prípade, ak Dielo alebo jeho ktorákoľvek časť Diela, ktorého vykonanie je predmetom tejto Zmluvy, spĺňa znaky autorského diela podľa zákona č. 185/2015 Z. z. autorský zákon v znení neskorších predpisov (ďalej len „**autorský zákon**“), Zhotoviteľ udeľuje Objednávateľovi dňom odovzdania Diela v zmysle tejto Zmluvy licenciu podľa autorského zákona, a to výhradnú, neobmedzenú (najmä bez vecného, časového a teritoriálneho obmedzenia) licenciu, tak, aby Objednávateľ Dielo alebo jeho časť akokoľvek a za akýmkoľvek účelom používal. Objednávateľ je najmä oprávnený Dielo spracovávať, vyhotovovať rozmnoženiny, zverejňovať, rozširovať a akokoľvek inak používať v zmysle príslušných právnych predpisov, ale tiež ho poskytnúť organizáciám štátnej správy a územnej samosprávy; rozumie sa tiež, že Dielo bude použité aj v zmysle § 53 autorského zákona. Zhotoviteľ zároveň udeľuje dňom prevzatia Diela Objednávateľovi právo udeliť tretej osobe súhlas na jeho použitie v rozsahu udelenej licencie alebo jej časti a tiež súhlas na postúpenie licencie tretej osobe. Zmluvné strany sa zároveň dohodli, že odmena Zhotoviteľa za udelenie licencie Objednávateľovi v zmysle tohto bodu tohto článku je zahrnutá v celom rozsahu v Cene za Dielo podľa tejto Zmluvy. Zhotoviteľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na zhotovení Diela tak, aby si tieto osoby nemohli uplatňovať voči Objednávateľovi žiadne nároky.
5. Zhotoviteľ bude jediným legitimovaným disponentom / držiteľom dotknutých autorských práv. V prípade, ak si tretia osoba uplatní voči Objednávateľovi nárok z titulu porušenia autorských alebo iných práv, ktorý preukáže príslušným dokladom preukazujúcim pravdivosť jej tvrdenia, Zhotoviteľ sa zaväzuje, že po doručení písomnej výzvy uhradí Objednávateľovi všetky legitímne nároky tretej osoby a zároveň nahradí prípadnú inú škodu priamo súvisiacu s vyššie uvedenou situáciou, ktorá Objednávateľovi vznikne v dôsledku uplatnenia takéhoto nároku tretej / tretích osôb, a to v plnej výške (vrátane sankcií, úhrady nákladov na právne zastúpenie a pod. – ak vzniknú). Ustanovenia tohto článku platia aj po zániku tejto Zmluvy, z akéhokoľvek dôvodu. Ostatné nároky Objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté.

**Čl. IX**

**Zodpovednosť Zhotoviteľa**

1. Zhotoviteľ je povinný postupovať pri vykonávaní Diela s odbornou starostlivosťou, za striktného dodržiavania všetkých do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem, podmienok dohodnutých v Zmluve a požiadaviek Objednávateľa lege artis.
2. Zhotovitel’ zodpovedá za to, že Dielo je zhotovené, resp. vykonané v najvyššej kvalite podľa požiadaviek tejto Zmluvy a príslušných všeobecne záväzných právnych predpisov a že počas plynutia záručnej doby bude mať okrem súladu s požiadavkami tejto Zmluvy aj vlastnosti podľa tejto Zmluvy.
3. Zhotoviteľ zodpovedá za vady, ktoré má Dielo alebo ktorákoľvek jeho časť v čase jeho riadneho odovzdania a prevzatia Objednávateľom a za vady, ktoré sa vyskytnú v záručnej dobe.
4. Zhotoviteľ poskytuje záruku za Dielo v trvaní 24 mesiacov. Záručná doba začína plynúť odo dňa riadneho odovzdania a prevzatia Diela Objednávateľom.
5. Záruka v rámci plynutia záručnej doby sa vzťahuje na všetky vlastnosti Diela, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť. Pre záruku za akosť sa primerane použijú ustanovenia § 429 - 431 Obchodného zákonníka.
6. Nároky Objednávateľa z reklamovanej vady sa riadia ustanovením § 564 a nasl. Obchodného zákonníka, v takomto prípade Objednávateľ môže:

a) požadovať odstránenie vád dodaním časti Diela za vadnú časť Diela, dodanie chýbajúcej časti Diela a požadovať odstránenie právnych vád,

b) požadovať odstránenie vád opravou Diela, ak sú vady opraviteľné,

c) požadovať primeranú zľavu z dohodnutej ceny Diela.

1. Objednávateľ môže kedykoľvek zmeniť voľbu uskutočnenú medzi právami na zodpovednosť zhotoviteľa za vady. Objednávateľ má právo na úhradu všetkých nákladov, ktoré mu vznikli v súvislosti s uplatnením práva zo zodpovednosti Zhotoviteľa za vady.
2. Zhotoviteľ zodpovedá za škodu na Diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu alebo vykonanie Diela a  za škody s tým súvisiace. Pokiaľ Zhotoviteľ použije na vykonanie Diela alebo jeho časti tretie osoby, v plnej miere zodpovedá za ich činnosť, akoby túto vykonával sám.
3. Dielo má vady, ak celé, alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, v právnych predpisoch alebo v technických požiadavkách, technických normách alebo je zhotovené postupom Zhotoviteľa, ktorý nezodpovedá požiadavkám na Dielo alebo jeho časť kladeným v tejto Zmluve.
4. Objednávateľ je oprávnený neprevziať Dielo alebo jeho časť, ktoré nie je vykonané riadne alebo odovzdané včas podľa podmienok určených v Zmluve. V takom prípade Objednávateľ nie je v omeškaní s povinnosťou prevziať Dielo.
5. Zhotoviteľ je povinný doplniť alebo prepracovať Dielo alebo jeho časť (odstrániť vady a nedorobky) bezodkladne najneskôr v lehote do 10 kalendárnych dní odo dňa doručenia výzvy Objednávateľa Zhotoviteľovi.
6. Uplatnením nárokov z vád nie sú dotknuté nároky Objednávateľa na náhradu škody alebo na odstúpenie od Zmluvy.
7. Zhotoviteľ zodpovedá Objednávateľovi za všetku škodu spôsobenú porušením jeho povinností podľa tejto Zmluvy.
8. Ak vada Diela je príčinou vzniknutej škody Objednávateľovi a Objednávateľ vzniknutej škode nemohol zabrániť ani po vynaložení starostlivosti, ktorú od neho možno dôvodne požadovať, zodpovedá Zhotoviteľ za vzniknutú škodu.
9. Zhotoviteľ ako ručiteľ týmto právnym úkonom výslovne podľa ustanovenia § 303 a nasl. zákona č. 513/1991 Zb. Obchodný zákonník v znení neskorších predpisov vyhlasuje, že uspokojím v plnej výške všetky pohľadávky Objednávateľa, ktoré mu vzniknú voči akejkoľvek tretej osobe v súvislosti s touto zmluvou a/alebo v súvislosti s realizáciou Diela v zmysle tejto Zmluvy.

**Čl. X**

**Sankcie**

1. V prípade, ak Zhotoviteľ poruší akúkoľvek povinnosť uvedenú v tejto Zmluve, a táto povinnosť už nie je sankcionovaná zmluvnou pokutou v inej časti Zmluvy, zaväzuje sa Zhotoviteľovi zaplatiť zmluvnú pokutu vo výške 100,- Eur za každý deň, pokiaľ porušenie povinnosti trvá, a to za každé takéto porušenie samostatne, a to aj opakovane.
2. Zhotoviteľ sa zaväzuje zaplatiť Objednávateľovi zmluvnú pokutu aj za:
	1. nesplnenie/porušenie ktorejkoľvek povinnosti Zhotoviteľa týkajúcej sa subdodávateľov alebo ich zmeny; v takom prípade vzniká Objednávateľovi nárok na zmluvnú pokutu vo výške 300,- Eur za každý, čo i len začatý deň porušenia/nesplnenia povinnosti, a to aj opakovane, a to len v prípade, že objednávateľovi vznikla škoda;
	2. neodstránenie vád a/alebo nedorobkov Diela vyplývajúcich z protokolu o odovzdaní a prevzatí Diela; v takom prípade vzniká Objednávateľovi nárok na zmluvnú pokutu vo výške 0,5 % z Ceny za Dielo, za každý aj začatý deň omeškania, a to až do dňa úplného odstránenia všetkých vád a nedorobkov;
	3. neodstránenie vady a/alebo nedorobku v dohodnutom termíne, ktoré boli reklamované Objednávateľom počas plynutia záručnej doby; v takom prípade vzniká Objednávateľovi nárok na zmluvnú pokutu vo výške 0,5 % z Ceny za Dielo, za každý aj začatý deň omeškania, a to až do dňa úplného odstránenia týchto reklamovaných vád a nedorobkov.
3. Zmluvné strany prehlasujú, že považujú dohodnuté výšky zmluvných pokút uvedených v Zmluve za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností Zhotoviteľa.
4. Uplatnením alebo zaplatením zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody v celom rozsahu. Zaplatenie zmluvnej pokuty Zhotoviteľom nezbavuje Zhotoviteľa povinnosti odovzdať Dielo alebo jeho časť.

**Čl. XI**

**Zánik Zmluvy**

1. Táto Zmluva zanikne okrem splnenia všetkých práv a povinností obidvoch Zmluvných strán, a okrem dôvodov a spôsobov upravených osobitnými právnymi predpismi, aj písomnou dohodou Zmluvných strán a písomným odstúpením od Zmluvy niektorou zo Zmluvných strán.
2. V prípade zániku Zmluvy dohodou Zmluvných strán, táto zaniká dňom uvedeným v tejto dohode. Pokiaľ nie je takýto deň v dohode upravený, Zmluva zaniká dňom nadobudnutia účinnosti dohody. V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
3. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a ak v tejto Zmluve nie je osobitne vyhradené inak, jeho účinky nastávajú dňom doručenia Zmluvnej strane, ktorá svoju povinnosť porušila.
4. Objednávateľ je oprávnený okamžite odstúpiť od Zmluvy v prípade jej podstatného porušenia zo strany Zhotoviteľa. Na účely tejto Zmluvy sa za podstatné porušenie Zmluvy zo strany Zhotoviteľa považuje najmä:
	1. ak je Zhotoviteľ v omeškaní s riadnym vykonaním Diela, resp. jeho časti, oproti termínu odovzdania dohodnutého v Zmluve o viac ako 30 kalendárnych dní,
	2. ak Zhotoviteľ nevykonáva Dielo s odbornou starostlivosťou, hoci ho Objednávateľ písomne vyzval na vykonanie nápravy,
	3. ak Zhotoviteľ vykonáva Dielo v rozpore s podkladmi, ktoré mu podľa Zmluvy poskytol Objednávateľ alebo v rozpore s pokynom Objednávateľa a napriek písomnej výzve Objednávateľa nedôjde k náprave,
	4. ak sa preukáže, že Zhotoviteľ v rámci verejného obstarávania, ktorého výsledkom je uzatvorenie Zmluvy, predložil nepravdivé doklady alebo uviedol nepravdivé, neúplné alebo skreslené údaje,
	5. ak je zrejmé, že z dôvodov na strane Zhotoviteľa Dielo nebude vykonané včas alebo riadne,
	6. ak Zhotoviteľ nezačne, preruší alebo zastaví vykonávanie Diela z iných dôvodov ako dôvodov na strane Objednávateľa alebo z dôvodov skutočností, ktoré Zhotoviteľ nemohol predvídať v čase uzatvorenia Zmluvy ani pri vynaložení náležitej starostlivosti, ktorú možno od neho požadovať,
	7. ak sa voči Zhotoviteľovi vedie a/alebo začalo viesť exekučné konanie;
	8. ak Zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok alebo ak existuje dôvodná obava, že plnenie záväzkov Zhotoviteľa podľa tejto Zmluvy je vážne ohrozené.
5. Zmluvné strany sa dohodli, že v prípade, ak Objednávateľ okamžite odstúpi od tejto Zmluvy, nemá Zhotoviteľ nárok na zaplatenie dohodnutej ceny a/alebo jej akejkoľvek pomernej časti a ani na náhradu nákladov vzniknutých Zhotoviteľovi. Odstúpením od Zmluvy zanikajú všetky práva a povinnosti Zmluvných strán zo Zmluvy okrem práv a povinností na náhradu spôsobenej škody a ušlého zisku, práv a povinností na dovtedy uplatnené (resp. zákonné) sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady Diela alebo jeho časti.

**Čl. XII**

**Ostatné zmluvné dojednania**

1. Akákoľvek písomná komunikácia medzi Objednávateľom a Zhotoviteľom sa musí uskutočňovať písomne prostredníctvom pošty, e-mailu alebo kuriéra.
2. Zhotoviteľ je povinný zaslať každú písomnosť Objednávateľovi aj elektronicky na nasledovné emailové adresy: jarmila.ocelova@dobrykraj.sk, daniela.chrancokova@dobrykraj.sk ..............................@bbsk.sk. V prípade zaslania písomnosti emailom je Zhotoviteľ povinný písomnosti doručiť do sídla Objednávateľa do troch pracovných dní aj poštou alebo prostredníctvom kuriéra.
3. Na účely tejto Zmluvy platí, že ak sa písomný právny úkon bude druhej Zmluvnej strane zasielať doporučenou zásielkou prostredníctvom pošty alebo kuriéra, považuje sa tento písomný právny úkon za doručený druhej Zmluvnej strane aj v prípade, ak bude doporučená zásielka vrátená Zmluvnej strane, ktorá ju odoslala. V takomto prípade práva a povinnosti z právneho úkonu začínajú plynúť dňom, v ktorom sa doporučená zásielka vrátila Zmluvnej strane, ktorá ju odoslala.
4. Zhotoviteľ sa zaväzuje Dielo alebo niektorú z jeho častí nepoužiť bez súhlasu Objednávateľa na iné účely ako tie, ktoré sú uvedené v tejto Zmluve. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
5. Zhotoviteľ je oprávnený použiť skutočnosť, že vykonal Dielo, na referencie. Musí však pritom chrániť oprávnené záujmy Objednávateľa a znenie referencie, rovnako ako prípadný spôsob vyobrazenia symbolov objednávateľa, predložiť objednávateľovi vopred na schválenie; za týmto účelom postačí elektronická komunikácia a objednávateľ sa zaväzuje súhlas bezdôvodne neodoprieť. Ustanovenia osobitných všeobecne záväzných právnych predpisov platných a účinných v Slovenskej republike, tým nie sú dotknuté.
6. Zhotoviteľ nesmie Dielo podľa tejto Zmluvy ako celok odovzdať na vykonanie inému subjektu. Časť Diela podľa tejto Zmluvy môže odovzdať na vykonanie svojmu subdodávateľovi uvedenému v zozname subdodávateľov, ktorý tvorí prílohu č. 2 tejto Zmluvy.
7. Zhotoviteľ predkladá v prílohe č. 2 tejto Zmluvy zoznam všetkých svojich subdodávateľov s uvedením  jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o subdodávateľovi.
8. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
9. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany Objednávateľa, ktoré sa učiní podpisom nového navrhovaného znenia Zoznamu subdodávateľov vo forme dodatku k Zmluve. Objednávateľ je oprávnený subdodávateľa odmietnuť z dôvodu pochybnosti o schopnosti riadneho plnenia Zmluvy, ktoré zadefinuje. Odmietnutie sa Zhotoviteľ zaväzuje bez výhrad rešpektovať.
10. Povinnosti uvedené v predošlých ustanoveniach tohto článku Zmluvy nie je Zhotoviteľ povinný plniť v prípade subdodávateľov, ktorí mu dodávajú tovary.
11. Zhotoviteľ je oprávnený plniť Dielo podľa tejto Zmluvy výlučne prostredníctvom subdodávateľov podľa tohto článku Zmluvy. Za plnenie subdodávateľa zodpovedá Zhotoviteľ ako za plnenie vlastné a to v plnom rozsahu. Zhotoviteľ je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ Zhotoviteľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je Zhotoviteľ povinný zabezpečiť nahradenie Experta inou osobou s prinajmenšom rovnakou kvalifikáciu, o čom bezodkladne písomne upovedomí Objednávateľa aj s preukázaním kvalifikácie. Takúto náhradnú osobu je Objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a Zhotoviteľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa Zhotoviteľ zaväzuje postupovať v striktnom súlade s ust. § 34 ods. 3 ZVO a ust. § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.

**Čl. XIII**

**Záverečné ustanovenia**

1. Pri riešení otázok výslovne neupravených touto Zmluvou sa Zmluvné strany budú riadiť príslušnými ustanoveniami Obchodného zákonníka a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami Zmluvných strán.
3. Táto Zmluva je vyhotovená v štyroch rovnopisoch, pre Objednávateľa v dvoch vyhotoveniach (rovnopisoch), pre Zhotoviteľa v dvoch vyhotoveniach (rovnopisoch).
4. Zmluvné strany sa budú bez omeškania vzájomne informovať o všetkých okolnostiach, ktoré by bránili riadnemu a/alebo včasnému vykonaniu Diela.
5. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
6. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná a zároveň druhá Zmluvná strana bude oprávnená od tejto Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej Zmluvnej strane.
7. Táto Zmluva nadobúda platnosť dňom jej podpisu oprávnenými zástupcami Zmluvných strán a účinnosť dňom nasledujúcim po dni jej zverejnenia v Centrálnom registri zmlúv v zmysle §47a zákona č. 40/1964 Zb. Občianskeho zákonníka v platnom znení a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
8. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia Zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
9. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, ak taká okolnosť existuje, zodpovedajú za škodu, ktorá vznikne druhej Zmluvnej strane na základe tohto vyhlásenia.
10. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Zhotoviteľa podľa tohto ustanovenia Zmluvy je jej podstatným porušením a zakladá právo Objednávateľa na okamžité odstúpenie od tejto Zmluvy s právnymi účinkami ukončenia Zmluvy ex tunc, a/alebo právo Objednávateľa požadovať od Zhotoviteľa zaplatenie zmluvnej pokuty vo výške ceny dohodnutej podľa tejto Zmluvy, čím nie je nijako dotknutý nárok Objednávateľa požadovať od Zhotoviteľa náhradu škody vzniknutej Objednávateľovi v dôsledku nesplnenia vyššie uvedených povinností Zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti. Objednávateľ je oprávnený okamžite odstúpiť od Zmluvy aj v nasledujúcich prípadoch:
11. dňom právoplatného rozhodnutia registrujúceho orgánu o výmaze Zhotoviteľa alebo niektorého subdodávateľa Zhotoviteľa podľa § 12 Zákona o RPVS,
12. dňom právoplatného rozhodnutia registrujúceho orgánu o  pokute uloženej Zhotoviteľovi podľa Zákona o RPVS,
13. ak je Zhotoviteľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta Zákona o RPVS),

V prípade, že nie je splnená povinnosť podľa § 11 ods. 2 Zákona o RPVS alebo ak je Zhotoviteľ v omeškaní so splnením povinnosti podľa § 10 ods. 2 tretej vety Zákona o RPVS, nie je Objednávateľ v omeškaní, ak z tohto dôvodu neplní, čo mu ukladá táto Zmluva. V prípade, že Objednávateľ nevyužije právo odstúpiť od Zmluvy v zmysle § 15 ods. 1 Zákona o RPVS, má právo na zaplatenie zmluvnej pokuty zo strany Zhotoviteľa vo výške 20 % z Ceny za dielo podľa tejto Zmluvy.

1. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej) a na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám. Zmluvné strany sa zhodli, že ak by pri plnení tejto zmluvy malo dochádzať k spracúvaniu osobných údajov zo strany ktorejkoľvek zmluvnej strany ako sprostredkovateľom v mene druhej zmluvnej strany ako ich prevádzkovateľa, zmluvné strany uzatvoria pred začatím ich spracúvania dohodu o podmienkach spracovania osobných údajov.
2. Neoddeliteľnou súčasťou tejto Zmluvy sú:

**Príloha č. 1**: Špecifikácia Diela a ponuka Zhotoviteľa

**Príloha č. 2:** Zoznam subdodávateľov/čestné vyhlásenie, že na realizáciu Diela, resp. výkon IČ nebudú využití subdodávatelia.

V Banskej Bystrici dňa ............... V  ............... dňa...............

**Za Objednávateľa: Za Zhotoviteľa:**

................................................. .................................................